
A környezetvédelem és a költség dilemmája: mennyivel ér többet a bioüzemanyag?

A környezetvédelem napjaink egyik legfontosabb és legismertebb témája. Szinte minden ember fontosnak tartja, viszont a változás sokszor kényelmetlenséggel, illetve költséggel jár. A kutatás az egyik legszennyezőbb szektorral, a közlekedéssel kapcsolatos környezettudatosabb váltás, a bioetanol adaptálását vizsgálja. A témán belül az árérzékenység, mint esetleges akadály kerül vizsgálatra. Fizetnének-e a fogyasztók prémiumot a környezettudatosabb bioetanolért, és ha igen, pontosan mennyit? A kutatás során kérdőíves primer adatgyűjtés történik, melyből klaszterelemzéssel kerülnek feltárásra a különböző fogyasztói csoportok. Kutatásom eredménye segíthet a bioetanol magyarországi fő fogyasztói csoport meghatározásában.



